अब 30 करोड़ तक की मशीनरी खरीदने पर 15% इंसेंटिव: अहमद
लुधियाना| केंद्रसरकार की ओर से टेक्नोलॉजी अपग्रेडेशन फंड स्कीम (टफ) में संशोधन किया गया है। इसके तहत अब 30 करोड़ तक की गारमेंट्स और टेक्सटाइल से जुड़ी मशीनरी खरीदने पर 15 फीसदी इंसेंटिव मिलता है। यह जानकारी टेक्सटाइल मिनिस्ट्री के अमृतसर स्थित रीजनल ऑफिस की ओर से करवाए सेमिनार के दौरान डिप्टी डायरेक्टर कम ऑफिस इंचार्ज इकबाल अहमद ने कारोबारियों को दी। उन्होंने बताया कि ऐसे ही विविंग सेक्टर में प्रोसेसिंग, ज्यूटस, सिल्क, हैंडलूम आदि से संबंधित 20 करोड़ तक की मशीनरी खरीदने पर 10 फीसदी इंसेंटिव मिलेगा। इस दौरान उन्होंने स्पेशल पैकेज फॉर इंप्लायमेंट जेनरेशन एवं अपेरल गारमेंट्स में एक्सपोर्ट इंसेटिव और मेड अप सेक्टर फॉर टेक्सटाइल डेवलपमेंट इंडस्ट्री के लिए स्पेशल स्कीम के बारे भी जानकारी दी।
एमएसएमई-आईडी के डायरेक्टर विजय कुमार एमएसमएई की स्कीमों के बारे भी विस्तारपूर्वक जानकारी दी। इस मौके पर जिला उद्योग केंद्र के जनरल मैनेजर महेश खन्ना, एईपीसी के जेएस राणा, शॉल क्लब की चेयरपर्सन मृदुला जैन, निटवियर क्लब चेयरमैन विनोद थापर,चरणजीव सिंह, मोती नगर यूनाइटेड पावरलूम फैक्टरी एसोसिएशन के प्रेसिडेंट भूषण आदि मौजूद थे।
{टेक्सटाइल मिनिस्ट्री के रीजनल ऑफिस ने सेमिनार के दौरान दी टफ स्कीम की जानकारी
hin_Deva hin_Deva bho_Deva kas_Deva